దెందులూరు: అంతుచిక్కని వ్యాధి లక్షణాలతో ఆస్పత్రుల్లో చేరుతున్న పశ్చిమగోదావరి జిల్లా దెందులూరు మండల కొమిరేపల్లి బాధితుల సంఖ్య 29కి చేరింది. నిన్న 25 మంది అస్వస్థతకు గురికాగా.. తాజాగా మరో నలుగురు కళ్లు తిరగడంతో స్థానిక ఆస్పత్రిలో చేరారు. వీరిలో ముగ్గురిని ఏలూరులోని వైద్యశాలకు తరలించారు.
కొమిరేపల్లిలో గురువారం రాత్రి తొలి కేసు నమోదవగా, శుక్రవారం కొత్తగా 24 మంది వ్యాధి బారినపడ్డారు. వీరిలో పురుషులు 16, మహిళలు 9 మంది ఉన్నారు. వీరిలో 21 మంది కోలుకోగా నలుగురు చికిత్స పొందుతున్నారు. మూడు చోట్లా బాధితులందరిలోనూ కళ్లు తిరగటం, స్పృహ కోల్పోవడం, నీరసంతో చతికిలపడటం, నోటి నుంచి నురగ రావడం వంటి లక్షణాలు కనిపించాయి. ఎవరికీ ప్రాణాపాయ పరిస్థితి లేదని వైద్యులు స్పష్టంచేశారు.
ఏలూరులో డిసెంబర్‌ 4న మొదలైన అంతుచిక్కని వ్యాధి కలవరం దాదాపు రెండు వారాలపాటు కొనసాగింది. మొత్తం 622 మంది వరకు ఆస్పత్రిలో చేరారు. క్రమంగా కేసుల సంఖ్య పూర్తిగా తగ్గుముఖం పట్టింది. ఇంతలోనే శుక్రవారం నగరంలోని రామకృష్ణాపురానికి చెందిన ఒక బాలిక, తూర్పువీధికి చెందిన ఓ వృద్ధుడు ఇవే లక్షణాలతో ఏలూరు ప్రభుత్వాసుపత్రిలో చేరారు.
denduluru: antuchikkani vyaadhi lakshanaalato aaspatrullo cherutunna paschimagodavari jilla denduluru mandala komirepalli baadhitula sankhya 29ki cherindi. ninna 25 mandi aswasthataku gurikaga.. taajaagaa maro naluguru kallu tiragadamtho sthaanika aaspatrilo cheraaru. veerilo muggurini eluruloni vaidyasaalaku taralinchaaru.
komirepallilo guruvaram raatri toli kesu namodavagaa, sukravaaram kottagaa 24 mandi vyaadhi barinapaddaru. veerilo purushulu 16, mahilalu 9 mandi unnaaru. veerilo 21 mandi kolukoga naluguru chikitsa pondutunnaaru. moodu chotla baadhitulandariloonuu kallu tiragatam, spruha kolpovadam, neerasamtho chatikilapadatam, noti nunchi nuraga ravadam vanti lakshanaalu kanipinchaayi. evariki praanaapaaya paristhiti ledani vaidyulu spashtamchaesaaru.
elurulo dissember 4na modalaina antuchikkani vyaadhi kalavaram daadaapu rendu vaaraalapaatu konasagindi. mottam 622 mandi varaku aaspatrilo cheraaru. kramangaa kesula sankhya puurtigaa taggumukham pattindi. intalone sukravaaram nagaramloni ramakrishnapuraniki chendina oka balika, toorpuveedhiki chendina oo vruddhudu ive lakshanaalato eluru prabhutvaasupatrilo cheraaru.